Anzani

Anzani () – italų kilmės Prancūzijos aviacijos inžinieriaus, sportininko, pramonininko Alessandro Anzani (1877–1956 m.) įkurta įmonė, variklių gamintoja. „Anzani“ turėjo gamyklas Didžiojoje Britanijoje, Prancūzijoje ir Italijoje, kuriose gamino patentuotus variklius orlaiviams, automobiliams, valtims ir motociklams.

Šios įmonės sukurtas trijų cilindrų vidaus degimo variklis buvo sumontuotas Antano Gustaičio gamybos lėktuve ANBO-I.

 Apžvalga 
dešinėje|miniatiūra| Alessandro Anzani, 1905 m.
A. Anzani buvo dviračių bei motociklų lenktynininkas, taip pat kūręs sportinius motociklus ir jų variklius. 1900 m. persikėlęs į Prancūziją, jis dalyvavo dviračių, vėliau – motociklų lenktynėse.Alessandro Anzani – a life, British Anzani 1905 m. jis laimėjo keletą motociklų lenktynių ir pasiekė to meto motociklų pasaulio rekordą – 100 km/h. 1906 m. jo konstrukcijos varikliu varomas motociklas laimėjo pasaulio čempionatą.British Anzani, British Anzani

1907 m. jis sukūrė labai lengvą motociklo variklį. Šiuos variklius jis gamino tais pačiais metais Paryžiuje įkurtose dirbtuvėse, kuriose dirbo trys darbuotojai. A. Anzani taip pat kūrė laivus su povandeniniais sparnais ir sraigtus jiems.

1921 m. Anzani sukūrė dviračiui skirtą keturtaktį 75cm² darbinio tūrio variklį, leidusį diržine pavara varomam dviračiui pasiekti 70-75 km/h gretį ir 100 km sunaudoti iki litro benzino.

 Aviaciniai varikliai 
miniatiūra|Anzani „W“ tipo variklis
„Anzani“ variklius naudojo italų laivybos inžinierius. laivų ant povandeninių sparnų statybos pradininkas Enrico Forlanini.

Tobulindamas motociklų variklius „Anzani“ išvystė ir trijų cilindrų oru aušinamo radialinio variklio modelį, idealiai tikusį tuo metu kurtiems nedideliems lėktuvams.

Vienas pirmųjų tokių variklių, 25 AG galios „Anzani W-3“, dėl 72° kampu išdėstytų cilindrų forma priminusių raidę „W“ arba vėduoklę, gavęs atitinkamą pavadinimą („Fan“, angl. vėduoklė) buvo naudojamas 1909 m. pirmą kartą Lamanšo sąsiaurį perskridusiame Luji Blerjo (pranc. Louis Blériot) lėktuve „Blériot model XI“.

Trijų cilindrų, 3 litrų darbinio tūrio žvaigždinis "Y" formos 30 AG galios „Anzani“ variklis buvo sumontuotas ir į 1925 m. sukurtą ANBO-I.miniatiūra|Anzani variklių reklama, 1913 m.

 Variklių tipai 
 Anzani 3 cilindrų „W“ tipo, 10–12 AG galios, dydis: 85 mm × 85 mm
 Anzani 3 cilindrų „W“ tipo, 12–15 AG galios, dydis: 85 mm × 85 mm
 Anzani 3 cilindrų „W“ tipo, 25–30 AG galios, dydis: 105 mm × 130 mm
 miniatiūra|ANBO-I ir jo kūrėjas. Gerai matomi 3 cilindrų "Y" formos variklio cilindrų blokaiAnzani 3 cilindrų „W“ tipo, 30–35 AG galios, dydis: 120 mm × 130 mm
 Anzani 3 cilindrų „W“ tipo, W 40–45 AG galios, dydis: 135 mm × 150 mmminiatiūra|„Anzani W-3“, sumontuotas lėktuve „Blériot XI“
 Anzani 3 cilindrų „W“ tipo, 45–50 AG galios
 Anzani 6 cilindrų „W“ tipo, 45 AG galios, dydis: 100 mm × 120 mm
 Anzani 3 cilindrų, žvaigždinis, raidės "Y" formos 30 AG galios
 Anzani 4 cilindrų, raidės „V“ formos, 30–35 AG galios (aušinamas vandeniu), 35 AG galios esant 1600 aps./min.
 Anzani 4 cilindrų, raidės „V“ formos 60–70 AG galios (aušinamas vandeniu)
 Anzani 5 cilindrų, žvaigždinis, 45 AG galios
 Anzani 5 cilindrų, žvaigždinis, 60 AG galios
 Anzani 6 cilindrų, žvaigždinis, 45 AG galios esant 1300 aps./min.
 Anzani 6 cilindrų, žvaigždinis, 70 AG galios
 Anzani 7 cilindrų, žvaigždinis, 95 AG galios
 Anzani 10 cilindrų, dvigubos žvaigždės formos, 100 AG galios
 Anzani 14cilindrų, dvigubos žvaigždės formos, 160 AG galios
 Anzani 20 cilindrų, keturgubos žvaigždės formos, 200 AG galios

 Naujos gamyklos 
Variklių paklausai augant pradinis cechas Paryžiuje nebegalėjo jos patenkinti. Jau 1909 m. „Anzani“ atidarė naują gamyklą Paryžiaus priemiestyje Kurbevua (pranc. Courbevoie). 

1912 m. buvo atidaryta gamykla Londone, licencinę „Anzani“ variklių gamybą pradėjo kiti gamintojai. 

1914 m. buvo atidaryta dar viena gamykla Monzoje (Italija).

 Automobilių lenktynės 
miniatiūra|Lenktyninis automobilis Demarcay-Anzani 016
1920 m. A. Anzani susidomoėjo automobilių lenktynėmis ir sukonstravo nedidelį automobilį, varomą vienu savo konstrukcijos 750 cm3 darbinio tūrio dviejų cilindrų varikliu. Šiuo oru aušinamu varikliu varomo automobiliai laimėjo keletą varžybų. 

1923–1924 m. „Anzani“ taip pat gamino 1098 cm3 darbinio tūrio variklius, skirtus mažalitražiams sportiniams automobiliams (angl. cyclecar), tokiems kaip „TB Sports Cyclecar".

 Gamyklų pardavimas 
miniatiūra|Žemės ūkio traktorius „British Anzani Iron Horse“
1927 m. sulaukęs penkiasdešimties metų A. Anzani nusprendė pasitraukti iš aktyvios veiklos, parduoti savo gamyklas Paryžiuje ir Londone.

Sau A. Anzani pasiliko tik gamyklą Monzos mieste ir apsigyveno Prancūzijos Kalvadoso regiono mieste Merville-Franceville.

Po pardavimo Didžiosios Britanijos padalinys išsaugojo pavadinimą „British Anzani Engineering Company“. Jis gamino 1496 cm3 variklius įmonės „AC Cars“ gamintiems mažalitražiams automobiliams, taip pat kitus variantus valtims, motociklams, žoliapjovėms. Įmonė galutinai buvo likviduota 1980 m.

 Literatūra 
 (EN) Alessandro Anzani – a life, British Anzani
 (EN) British Anzani, British Anzani

 Išnašos 

Kategorija:Aviacijos pramonės įmonės
Kategorija:Automobilių gamintojai
Kategorija:ANBO
Kategorija:Prancūzijos įmonės